ROMÂNIA

JUDEŢUL BISTRIŢA-NĂSĂUD

                                         CONSILIUL JUDEŢEAN               
HOTĂRÂRE
privind aprobarea Documentației pentru Avizarea Lucrărilor de Intervenții,  revizuită, ediţia 2016 și a Indicatorilor Tehnico-Economici aferenți obiectivului „Reabilitarea şi Restaurarea Castelului din localitatea Posmuş, judeţul Bistriţa-Năsăud”
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;

Având în vedere:

- expunerea de motive nr. IX/7423/18.05.2016 a Preşedintelui Consiliului Judeţean Bistriţa-Năsăud; 

- raportul comun nr. VA/7427/18.05.2016 al Direcţiei tehnice, investiţii, lucrări publice - Serviciul tehnic, investiţii şi al Direcţiei economice din cadrul Consiliului Judeţean Bistriţa-Năsăud; 
- adresa nr. 153/19.05.2016 a S.C. UTILITAS CCPDRPC S.R.L Cluj-Napoca, înregistrată la Consiliul Judeţean Bistriţa-Năsăud cu nr. V/7638/20.05.2016, prin care înaintează Documentaţia Tehnică faza DALI, actualizare aprilie 2016, aferentă proiectului „Reabilitarea şi Restaurarea Castelului din localitatea Posmuş, judeţul Bistriţa-Năsăud”;
- prevederile art. 44 alin. (1) şi art. 45 din Legea nr. 273/2006 privind finanţele publice locale, cu modificările şi completările ulterioare;

- prevederile art. 5 alin. (3) din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;
- Ghidul solicitantului pentru Apelul de proiecte POR/2016/5/5.1/1 – Condiţii specifice de accesare a fondurilor în cadrul Programul Operaţional Regional 2014-2020, Axa prioritară 5 – Îmbunătăţirea mediului urban şi conservarea, protecţia şi valorificarea durabilă a patrimoniului cultural, Prioritatea de investiţii 5.1. – Conservarea, protejarea, promovarea şi dezvoltarea patrimoniului natural şi cultural;
- „Strategia de dezvoltare a judeţului Bistriţa-Năsăud pentru perioada 2014-2020” aprobată prin Hotarârea Consiliului Judeţean Bistriţa-Năsăud nr. 174/2013, cu modificările şi completările ulterioare; 
- Portofoliu de proiecte a judeţului Bistriţa-Năsăud anexat Planului Regional de Dezvoltare 2014-2020 (poziţia 10), aprobat prin Hotărârea C.D.R. 425/20.04.2015;
- prevederile art. 23 din Legea nr. 10/1995 privind calitatea în construcţii, republicată, cu modificările şi completările ulterioare;
        - prevederile Hotărârii Consiliului Judeţean Bistriţa-Năsăud nr. 8/27.01.2016 privind aprobarea bugetului de venituri şi cheltuieli al  Judeţului Bistriţa-Năsăud pe anul 2016 și a estimărilor pe anii 2017-2019, Anexa nr. 5 – Programul de investiţii al județului Bistriţa-Năsăud pe anul 2016, Cap.80.02 "Acţiuni generale economice" – alte studii şi proiecte, cofinanţări FEN;
-  prevederile Hotărârii Consiliului Judeţean Bistriţa-Năsăud nr. 12/2012 privind aprobarea Studiului de Fezabilitate şi a Indicatorilor tehnico-economici aferenţi Proiectului „Reabilitarea, restaurarea Castelului din localitatea Posmuş, judeţul Bistriţa-Năsăud”;
- raportul nr. IBa/7618/20.05.2016 al Comisiei economice;

- raportul nr. IBa/7619/20.05.2016 al Comisiei de cultură;

- raportul nr. IBa/7620/20.05.2016 al Comisiei de urbanism.
În temeiul art. 45 alin. (2), art. 91 alin. (1) lit. b), alin. (3) lit. f), art. 98 şi art. 115 alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

 
Art.1. Se aprobă Documentaţia pentru Avizarea Lucrărilor de Intervenţii, revizuită, ediţia 2016, elaborată de către S.C. UTILITAS CENTRU DE CERCETARE – PROIECTARE ÎN DOMENIUL REABILITĂRII PATRIMONIULUI CONSTRUIT S.R.L. Cluj-Napoca, pentru obiectivul „Reabilitarea şi Restaurarea Castelului din localitatea Posmuş, judeţul Bistriţa-Năsăud”, situat în localitatea Posmuş, comuna Şieu, județul Bistriţa-Năsăud, conform Anexei nr. 1.                  
Art.2. Se aprobă Indicatorii Tehnico-Economici aferenţi obiectivului „Reabilitarea şi Restaurarea Castelului din localitatea Posmuş, judeţul Bistriţa-Năsăud”, situat în localitatea Posmuş, comuna Şieu, județul Bistriţa-Năsăud, conform Anexei nr. 2.                                                                                                                          

Art.3. Anexele nr. 1 şi nr. 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 30 voturi ”pentru”.
Art.5. Cu ducerea la îndeplinire a prevederilor prezentei hotărâri se încredinţează Serviciul tehnic, investiţii din cadrul Direcţiei tehnice, investiţii, lucrări publice și Direcția economică a Consiliului Judeţean Bistriţa-Năsăud. 
Art.6. Prezenta hotărâre se comunică de către Serviciul administraţie şi relaţii publice cu:
· Direcţia tehnică investiţii, lucrări publice - Serviciul tehnic, investiţii;
· Direcția economică;
· Direcția dezvoltare durabilă şi relaţii externe;
· Instituţia Prefectului judeţul Bistriţa-Năsăud.
PREŞEDINTE,
EMIL RADU MOLDOVAN

                                                                 SECRETARUL JUDEŢULUI,

